CELEX: 32004R1454
Language: fi
Date: 2004-08-16 00:00:00
Title: Komission asetus (EY) N:o 1454/2004, annettu 16 päivänä elokuuta 2004, neuvoston asetuksen (ETY) N:o 386/90 yksityiskohtaisista soveltamissäännöistä tukea saavien maataloustuotteiden viennin yhteydessä tehtävien fyysisten tarkastusten osalta annetun asetuksen (EY) N:o 2090/2002 muuttamisesta

17.8.2004   
            
            
               FI
            
            
               Euroopan unionin virallinen lehti
            
            
               L 269/9
            
         
      KOMISSION ASETUS (EY) N:o 1454/2004,
   annettu 16 päivänä elokuuta 2004,
   neuvoston asetuksen (ETY) N:o 386/90 yksityiskohtaisista soveltamissäännöistä tukea saavien maataloustuotteiden viennin yhteydessä tehtävien fyysisten tarkastusten osalta annetun asetuksen (EY) N:o 2090/2002 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tukea tai muita taloudellisia suorituksia saavien maataloustuotteiden viennin yhteydessä suoritettavasta valvonnasta 12 päivänä helmikuuta 1990 annetun neuvoston asetuksen (ETY) N:o 386/90 (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Komission asetuksen (EY) N:o 2090/2002 (2) 10 artiklan 2 kohdassa säädetään, että jäsenvaltioiden on tehtävä kunakin kalenterivuonna vaihtamista koskevia tarkastuksia, joiden lukumäärä ei voi olla pienempi kuin niiden päivien lukumäärä, joina vientitukikelpoisia tavaroita viedään yhteisön tullialueelta. Olisi selvennettävä, että vaihtamista koskevien tarkastusten lukumäärä ei saa olla pienempi kuin niiden päivien lukumäärä tai puolet niiden päivien lukumäärästä, joina vientitukikelpoisten tavaroiden lähetyksiä, joita ei ole sinetöity 10 artiklan 2 kohdan ensimmäisen alakohdan mukaisesti, viedään yhteisön tullialueelta kyseessä olevan poistumistullitoimipaikan kautta.
            
         
               (2)
            
            
               Komission asetuksen (EY) N:o 2090/2002 11 artiklan mukaan jäsenvaltioiden on toimitettava vuosittain arviointikertomus kyseisen asetuksen mukaisesti tehtyjen tarkastusten toteuttamisesta ja tehokkuudesta sekä menettelyistä, joita on sovellettu valittaessa tavaroita fyysiseen tarkastukseen.
            
         
               (3)
            
            
               Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999 (3) 26 artiklan 7 kohdassa edellytetään jäsenvaltioiden toimittavan myös maksuilmoituksille asetuksen (EY) N:o 2090/2002 mukaisesti tehtyjen tarkastusten täytäntöönpanoa ja tehokkuutta koskevat vuosittaiset arvioinnit.
            
         
               (4)
            
            
               Vuosikertomuksilta olisi edellytettävä yksityiskohtaisempia tietoja avoimuuden varmistamiseksi ja yleisen arvioinnin mahdollistamiseksi.
            
         
               (5)
            
            
               Vuosikertomukset olisi laadittava tällä perusteella vuoden 2005 kertomuksesta, joka koskee vuotta 2004. Koska jäsenvaltioilla voi olla tarvetta mukauttaa järjestelyjä, jotka koskevat tietojen keräämistä haettujen vientitukien arvosta, ne voivat halutessaan ilmoittaa kyseiset tiedot vuotta 2005 koskevasta vuoden 2006 kertomuksesta alkaen.
            
         
               (6)
            
            
               Asianomaiset hallintokomiteat eivät ole antaneet lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 2090/2002 seuraavasti:
   
               1)
            
            
               Korvataan 10 artiklan 2 kohdan toinen ja kolmas alakohta seuraavasti:
               ”Vaihtamista koskevien tarkastusten lukumäärä ei voi olla kalenterivuodessa pienempi kuin niiden päivien lukumäärä, joina vientitukikelpoisten tavaroiden lähetyksiä, joita ei ole sinetöity ensimmäisen alakohdan mukaisesti, viedään yhteisön tullialueelta kyseessä olevan poistumistullitoimipaikan kautta.
               Jos vaihtamista koskeva tarkastus koskee ainoastaan yhtä viejää, tämä lukumäärä ei voi olla pienempi kuin puolet niiden päivien lukumäärästä, joina vientitukikelpoisten tavaroiden lähetyksiä, joita ei ole sinetöity ensimmäisen alakohdan mukaisesti, viedään yhteisön tullialueelta kyseessä olevan poistumistullitoimipaikan kautta.”
            
         
               2)
            
            
               Korvataan 11 artikla seuraavasti:
               ”11 artikla
               Jäsenvaltioiden on ennen kunkin vuoden 1 päivää toukokuuta toimitettava komissiolle arviointikertomus tämän asetuksen mukaisesti tehtyjen tarkastusten toteuttamisesta ja tehokkuudesta sekä menettelyistä, joita on sovellettu valittaessa tavaroita fyysiseen tarkastukseen. Kertomukseen on sisällyttävä liitteessä III luetellut tiedot, jotka koskevat edellisen vuoden 1 päivän tammikuuta ja 31 päivän joulukuuta välisenä aikana hyväksyttyjä vienti-ilmoituksia.
               Kertomukset on toimitettava ISO 9660 -yhteensopivalla CD-ROM-levyllä tai vastaavalla sähköisellä tietovälineellä ja paperilla.
               Jäsenvaltiot voivat halutessaan jättää ilmoittamatta vuonna 2004 hyväksyttyjä ilmoituksia koskevassa vuoden 2005 vuosikertomuksessa seuraavat tiedot:
               
                           —
                        
                        
                           200 euron ja 4 000 euron välillä olevien sääntöjenvastaisuuksien taloudelliset seuraukset liitteessä III olevan 1.5, 2.5 ja 10.3 kohdan mukaisesti,
                        
                     
                           —
                        
                        
                           liitteessä III olevan 1.7 kohdan mukaisesti edellytetyt tiedot.”
                        
                     
         
               3)
            
            
               Lisätään tämän asetuksen liitteenä oleva teksti liitteeksi III.
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä elokuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EYVL L 42, 16.2.1990, s. 6. Asetus sellaisena kuin se on muutettuna asetuksella (EY) N:o 163/94 (EYVL L 24, 29.1.1994, s. 2).
   
      (2)  EYVL L 322, 27.11.2002, s. 4. Asetus sellaisena kuin se on viimeksi muutettuna asetuksella (EY) N:o 909/2004 (EUVL L 163, 30.4.2004, s. 61).
   
      (3)  EYVL L 102, 17.4.1999, s. 11. Asetus sellaisena kuin se on viimeksi muutettuna asetuksella (EY) N:o 671/2004 (EUVL L 105, 14.4.2004, s. 5).
   
      LIITE
      ”
            LIITE III
            ASETUKSEN 11 ARTIKLAN NOJALLA EDELLYTETYT VUOSIKERTOMUKSEN TIEDOT
            1.   Tarkastusten tekeminen vientitullitoimipaikoissa
            1.1   Niiden vienti-ilmoitusten lukumäärä alaa ja tullitoimipaikkaa kohti, joita ei jätetty tarkastamatta 2 artiklan nojalla laskettaessa tarkastusten vähimmäismäärää.
            1.2   Ilmoitus siitä, jätettiinkö ilmoitukset tarkastamatta 2 artiklan 2 kohdan a vai b alakohdan mukaisesti.
            1.3   Alaa ja tullitoimipaikkaa kohti tehtyjen fyysisten tarkastusten määrä.
            1.4   Tarvittaessa luettelo tullitoimipaikoista, jotka tekevät vähemmän tarkastuksia 6 artiklan c alakohdan mukaisesti.
            1.5   Sellaisten tarkastusten lukumäärä alaa kohti, jotka johtivat sääntöjenvastaisuuksien havaitsemiseen, havaittujen sääntöjenvastaisuuksien taloudelliset seuraukset, jos haettujen vientitukien arvo on yli 200 euroa, ja tarvittaessa neuvoston asetuksen (ETY) N:o 595/91 (1) 3 artiklassa tarkoitetussa tiedonannossa käytetty viitenumero.
            1.6   Tarvittaessa niiden sääntöjenvastaisuuksien päivitetty lukumäärä, jotka ilmoitettiin komissiolle edellisissä vuosikertomuksissa.
            1.7   Haettujen vientitukien arvo alaa kohti niiden ilmoitusten osalta, joita koskee fyysinen tarkastus.
            2.   Vaihtamista koskevien tarkastusten tekeminen poistumistullitoimipaikoissa
            2.1   Niiden päivien lukumäärä poistumistullitoimipaikkaa kohti, joina vientitukikelpoisten tavaroiden lähetykset, joita ei ole sinetöity 10 artiklan 2 kohdan ensimmäisen alakohdan mukaisesti, ovat poistuneet yhteisön tullialueelta erityisen poistumistullitoimipaikan kautta.
            2.2   Asetuksen 10 artiklan 2 kohdassa tarkoitettujen vaihtamista koskevien tehtyjen tarkastusten lukumäärä poistumistullitoimipaikkaa kohti.
            2.3   Niiden vienti-ilmoitusten määrä, joiden osalta vientitullitoimipaikka ei ole sinetöinyt kuljetusvälinettä tai kollia.
            Niiden vienti-ilmoitusten lukumäärä, joiden osalta poistumisen yhteydessä kiinnitetyt sinetit on poistettu ilman tullin valvontaa, tai joiden sinetit on rikottu tai asetuksen (ETY) N:o 2454/93 357 artiklan 4 kohdan mukaista vapautusta sinetöinnistä ei ole myönnetty.
            2.4   Tämän asetuksen 10 artiklan 2 a kohdassa tarkoitettujen erityisten vaihtamista koskevien tarkastusten lukumäärä tullitoimipaikkaa kohti.
            2.5   Tämän asetuksen 10 artiklan 2 kohdassa tarkoitettujen sellaisten vaihtamista koskevien tarkastusten lukumäärä, joiden vientituen arvon osalta havaittiin yli 200 euron sääntöjenvastaisuuksia, tarvittaessa asetuksen (ETY) N:o 595/91 3 artiklassa tarkoitettua tiedonantoa varten käytetty viitenumero mukaan luettuna.
            Tämän asetuksen 10 artiklan 2 a kohdassa tarkoitettujen sellaisten vaihtamista koskevien erityistarkastusten lukumäärä, joiden vientituen arvon osalta havaittiin yli 200 euron sääntöjenvastaisuuksia, tarvittaessa asetuksen (ETY) N:o 595/91 3 artiklassa tarkoitettua tiedonantoa varten käytetty viitenumero mukaan luettuna.
            2.6   Tarvittaessa niiden sääntöjenvastaisuuksien päivitetty lukumäärä, jotka ilmoitettiin komissiolle edellisissä vuosikertomuksissa.
            2.7   Missä määrin vientitullitoimipaikat sovelsivat tämän asetuksen 10 artiklan 7 kohdan säännöksiä ja mitä tietoja kyseessä olevista maksajavirastoista annettiin.
            3.   Lähetysten valintaa fyysisiin tarkastuksiin koskevat menettelyt
            3.1   Kuvaus lähetysten valintaa fyysisiin tarkastuksiin koskevista menettelyistä ja niiden tehokkuudesta.
            4.   Riskianalyysijärjestelmän tai strategian muutokset
            Jäljempänä 4.1 kohdassa tarkoitettuja tietoja edellytetään jäsenvaltioilta, jotka soveltavat riskianalyysiä asetuksen (EY) N:o 386/90 3 artiklan 2 kohdan mukaisesti.
            4.1   Kuvaus kaikista komissiolle asetuksen (EY) N:o 3122/94 (2) 3 artiklan 2 kohdan mukaisesti ilmoitettujen toimenpiteiden muutoksista.
            5.   Yksityiskohtaiset tiedot valintajärjestelmistä ja riskianalyysijärjestelmästä
            Jäljempänä 5.1–5.4 kohdassa tarkoitettuja tietoja edellytetään jäsenvaltioilta, jotka soveltavat riskianalyysiä asetuksen (EY) N:o 3122/94 3 artiklan 2 kohdan mukaisesti. Tiedot on toimitettava vain, jos muutoksia on tehty viimeksi toimitetun kertomuksen jälkeen.
            Jäljempänä 5.5 kohdassa tarkoitettuja tietoja edellytetään jäsenvaltioilta, jotka eivät sovella riskianalyysiä asetuksen (EY) N:o 3122/94 3 artiklan 2 kohdan mukaisesti.
            5.1   Kuvaus yhdenmukaisesta järjestelmästä, jos sellainen on olemassa, jolla rekisteröidään kuhunkin lähetykseen liittyvien riskien painotusarvo.
            5.2   Kuvaus siitä, kuinka usein kausittaisia arviointeja tehdään ja arvioituja riskejä tarkastellaan.
            5.3   Kuvaus seuranta- ja palautejärjestelmästä sen varmistamiseksi, että tehdään kohdennettuja tarkastuksia tai että kirjataan riittävät syyt siihen, miksei niitä tehty.
            5.4   Jos riskinarvioinnin tarkastelua (ks. 5.2 kohta) ei ole tehty viimeksi kuluneina raportointikausina, selvitys siitä, miksi voimassa oleva arviointijärjestelmä on edelleen soveltuva tapa varmistaa fyysisten tarkastusten tehokkuus.
            5.5   Jos asetuksen (EY) N:o 3122/94 3 artiklan 2 kohdan mukaista riskianalyysiä ei sovelleta, selvitys siitä, miksi voimassa oleva tarkastusjärjestelmä on edelleen soveltuva tapa varmistaa fyysisten tarkastusten tehokkuus.
            6.   Yhteensovittaminen asetuksen (ETY) N:o 4045/89 kanssa
            6.1   Kuvaus asetuksen (ETY) N:o 386/90 5 artiklan mukaisista toimenpiteistä, jotka on toteutettu yhteensovittamisen parantamiseksi asetuksen (ETY) N:o 4045/89 kanssa.
            7.   Asetuksen (ETY) N:o 386/90 ja tämän asetuksen soveltamisessa havaitut vaikeudet
            7.1   Kuvaus vaikeuksista, joita on havaittu sovellettaessa asetusta (ETY) N:o 386/90 tai tätä asetusta, ja vaikeuksien ratkaisemiseksi toteutetut toimenpiteet tai ehdotukset.
            8.   Tehtyjen tarkastusten arviointi
            8.1   Arvio siitä, onko tarkastukset tehty tyydyttävällä tavalla.
            8.2   Ilmoittakaa, onko komission asetuksen (EY) N:o 1663/95 (3) 3 artiklassa tarkoitettu todistuksen myöntävä elin antanut lausuntoja fyysisten ja vaihtamista koskevien tarkastusten tekemisestä mainitun asetuksen 3 artiklan 1 kohdan mukaisessa viimeksi laaditussa kertomuksessaan, ja ilmoittakaa vastaava kohta kertomuksessa (luku, sivunumero jne.). Jos kertomuksessa on suosituksia fyysisten ja vaihtamista koskevien tarkastusten järjestelmän parantamiseksi, ilmoittakaa järjestelmän parantamiseksi toteutetut toimenpiteet.
            8.3   Jäsenvaltioiden, jotka eivät ole vuosikertomusta laatiessaan vielä toteuttaneet 8.2 kohdassa tarkoitettuja toimenpiteitä, on toimitettava kyseiset tiedot vuosikertomuksen toimitusvuoden 31 päivään heinäkuuta mennessä.
            9.   Parannusehdotukset
            9.1   Tarvittaessa parannusehdotukset, jotka koskevat joko asetuksen soveltamista tai asetusta.
            10.   Asetuksen (EY) N:o 800/1999 26 artiklan 7 kohdan mukaiseen ennakkomaksujärjestelmään kuuluvien tuotteiden tai tavaroiden fyysiset tarkastukset
            Asetuksen (ETY) N:o 565/80 (4) 4 ja 5 artiklan soveltamiseksi maksuilmoitusten perusteella tehtyjen fyysisten tarkastusten osalta on ilmoitettava seuraavat tiedot:
            10.1   Niiden maksuilmoitusten lukumäärä alaa ja tullitoimipaikkaa kohti, joita ei jätetty tarkastamatta tämän asetuksen 2 artiklan nojalla laskettaessa tarkastusten vähimmäismäärää.
            10.2   Fyysisten tarkastusten lukumäärä alaa ja tullitoimipaikkaa kohti.
            10.3   Sellaisten tarkastusten määrä alaa kohti, jotka johtivat sääntöjenvastaisuuksien havaitsemiseen, havaittujen sääntöjenvastaisuuksien taloudelliset seuraukset, jos haettujen vientitukien arvo on yli 200 euroa, ja tarvittaessa asetuksen (ETY) N:o 595/91 3 artiklassa tarkoitetussa tiedonannossa käytetty viitenumero.
         ”
      
         (1)  EYVL L 67, 14.3.1991, s. 11.
      
         (2)  EYVL L 330, 21.12.1994, s. 31.
      
         (3)  EYVL L 158, 8.7.1995, s. 6.
      
         (4)  EYVL L 62, 7.3.1980, s. 5.